# Institut Nacional de les Arts Escèniques i de la Música

L'Instituto Nacional de las Artes Escénicas y de la Música (INAEM) és l'organisme autònom comercial del Ministeri de Cultura i Esport —creat mitjançant l'article 87.3 de la Llei 50/1984, de 30 de desembre, de Pressupostos Generals de l'Estat i el Reial decret 565/1985 de 24 d'abril— que s'ocupa d'articular i desenvolupar els programes relacionats amb el teatre, la dansa, la música i el circ.
Té com a objectius promocionar, protegir i difondre aquestes matèries, projectar-les en l'exterior i coordinar la comunicació entre les Comunitats Autònomes sobre aquestes matèries.
L'INAEM desenvolupa la seva labor en dues grans àrees:
* Àrea de creació i promoció directa: reuneix els centres de creació artística, d'exhibició o de caràcter documental i tècnic que depenen del propi INAEM, més un espai per a seminaris i petits congressos: el Palau Castell de Magalia.
* Àrea de suport a entitats públiques i privades, companyies i agrupacions artístiques: es gestiona a través de les unitats administratives, centres de producció, exhibició i formació artística que depenen del Ministeri de Cultura i Esport. Desenvolupa la política de foment i d'exhibició, tant a Espanya com a l'estranger, de les Arts Escèniques i de la Música. Està en permanent col·laboració amb les Comunitats Autònomes, el Ministeri d'Afers Exteriors, Unió Europea i Cooperació d'Espanya i altres departaments del Ministeri de Cultura i Esport. Finalment, distribueix ajudes per a projectes de producció, exhibició i gires nacionals i internacionals que l'INAEM realitza cada any.

## Unitats de Producció
### Sales

* Auditori Nacional de Música de Madrid (ANM)
* Teatro de la Zarzuela (TZ)

### Dansa

* Ballet Nacional de España (BNE)
* Compañía Nacional de Danza (CND)

### Música

* Orquestra Nacional d'Espanya (ONE)
* Jove Orquestra Nacional d'Espanya (JONDE)
* Cor Nacional d'Espanya (CNE)
* Centre Nacional de Difusió Musical (CNDM)

### Teatre

* Centre Dramàtic Nacional (CDN)
* Companyia Nacional de Teatre Clàssic (CNTC)
* Museu Nacional del Teatre (MNT)

### Institucions

* Centre de Documentació Teatral (CDT)
* Centre de Documentació de Música i Dansa (CDMyD)
* Centre de Tecnologia de l'Espectacle (CTE)

## Organització

Els òrgans rectors són el President (que és el ministre) i el Director General. El Director general és nomenat per Reial Decret acordat pel Consell de Ministres a proposta del Ministre d'Educació i Cultura.
De la Direcció General en depenen: la Subdirecció General de Música i Dansa, la Subdirecció General de Teatre i l'Ofiicna de Coordinació Artística.

## Llista de Directors generals

* José Manuel Garrido Guzmán (1985-1989)
* Adolfo Marsillach Soriano (1989-1990)
* Juan Francisco Marco Conchillo (1990-1995)
* Elena Posa Farras (1995-1996)
* Tomás Marco Aragón (1996-1999)
* Andrés Ruiz Tarazona (1999-2000)
* Andrés Amorós Guardiola (2000-2004)
* José Antonio Campos Borrego (2004-2007)
* Juan Carlos Marset Fernández (2007-2009)
* Félix Palomero González (2008-2012)
* Miguel Ángel Recio Crespo (2012-2014)
* Montserrat Iglesias Santos (2014-2018)
* Amaya de Miguel Toral (2018-2022)
* Joan Francesc Marco Conchillo (2022-2024)
* María Paz Santa-Cecilia Aristu (2024-)

## Referències

* 1 2 3 Pérez de Lama, Ernesto (dir.). Manual del Estado Español 1999. Madrid: LAMA, 1998, p. 224. ISBN 84-930048-0-4.
* ↑ Real Decreto 2491/1996, de 5 de diciembre, de estructura orgánica y funciones del Instituto Nacional de las Artes Escénicas y de la Música

## Enllaços externs

* Web oficial Arxivat 2018-10-17 a Wayback Machine.
* Notícies sobre l'INAEM a El País